Ҭҟәарчал араион Ахада Аида Чачхалиаԥҳа лажәақәа рыла, иахьазы Тҟәарчал ауааԥсыра аӡыржәтә рызнаргеит АҶА аусзуҩцәа, уи азы ҭабуп ҳәагьы ахылҳәаауеит.
"Мышқәак раԥхьа илеиз ақәыршыҩ иахҟьаны Ҭҟәарчал араион ауааԥсыра аӡыржәтә рымаӡам. Иахьазы апроблема аԥырҟәҟәаразы аусурақәа цоит. Аӡеизакырҭатә станциаҿ афильтрқәа рықәыргылара иаҿуп, аусурақәа хацыркын шықәсыбжак аԥхьа. Иҳәатәуп, уи 25 шықәса акгьы шазумыз", — лҳәеит Чачхалиаԥҳа.
Араион ахада макьаназ илызҳәом аӡы ужәыртәеиԥш ианыҟало, избан акәзар атрубақәа анышә рацәаны иҭаԥсоуп, ус иаарласны ауаҩы имч ақәхартә иҟам.